**VRKK koosolek 25.10.2022**

Koosolek toimus veebis.

Osalesid: Kaja Sisask, Ene Kaas, Jorma Riivald, Anne Jaakson .

Kutsutud: Eha Mandel

Algus kell 10.00; Lõpp kell 11.10

Juhatas: Kaja Sisask; Protokollis: Anne Jaakson

Päevakava:

1. 10.10.2022 toimunud koosolekul kinnitatud otsuste arutelu. (MATA projektid, kasutamata raha VOL-ilt, rahvamajade film, VRKK tänuüritus)
2. Muud küsimused

1.1 Toimus MATA projekti arutelu.

Eha andis ülevaate sellest, kus võiks veel kasutada kasutamata rahalisi vahendeid.

Võimalik kasutada pärimuskursusel – Valga Muuseum ,näiteringide päev- Siiri Põldsaar,

Hääleseade koolitus – Kaja, rahvamuusikapäev- Merle Soonberg, VRKK tunnustamis üritus- VRKK juhatus.

Valgamaa tantsupidu sellel aastal jääb toimumata.

Tallinna tantsupeol osalemiseks kahjuks seda raha kasutada ei ole võimalik, kuna eesmärk pole abikõlbulik.

VOL-i raha on võimalik kasutada Valgamaa kultuuritöötajate väljasõiduks 21-22 november 2022.

1.2 Rahvamajade film

Ene andis ülevaate filmimise praegusest etapist.

Filmitud on mõningaid sündmusi, kuid paljud pole enda sündmustest teatanud ning on vähe materjali filmitegijal.. Saatke oma sündmustest rohkem materjali. Kahjuks pole ka Rain ise paljudele sündmustele jõudnud filmima. Ka pole projektidest saanud piisavalt toetust, et maksta Rainile.

Küsimus teistelt osalejatelt: Kas oleks võimalik saada näha Raini filmitud materjale? Miks on filmitud ainult mingeid suuri üritusi, kuna film peaks ju kajastama hoopis meie rahvamajasid ja eesmärgiks võiks olla ikka tutvustada meie eriilmelisi rahvamaju.

Ene: Ühel varasemal arutelul sai arutatud, et filmime sündmusi. Kas oleks ka võimalik VOL-i rahastust Rainile tehtud töö eest maksmisel? Võiks siis kokku kutsuda kultuuritöötajad ja pidada aru, millist filmi me ootame.

Eha: Praegu on väga aktuaalne teema autoritasud. Seega peaks ikkagi jõudma meie majasid ja sündmusi filmima Rain. Muidu võib tekkida olukord, kus filmi ei tohi näidata, kuna seal nähtud filmiklipis on monteeritud teise inimese filmitud lõik.

1.3 VRKK tänuüritus.

Kaja: Meil on veel sel aastal pidamata teise poolaasta VRKK tänuüritus. Millises rahvamajas me võiksime selle korraldada? Kindlasti peaks see toimuma novembri lõpus või detsembri alguses. Tuleb leida selle sündmuse korraldamiseks rahastus ja kirjutada projekt.

Jorma: Üritus võiks toimuda Puka rahvamajas. Kui seal pole võimalik, siis võiks ürituse viia Riidaja Kultuurimajja.

Ene: MATA projektist võiks kasutada 300 eurot.

**Otsustati:**

* 1. Kasutada MATA projektide rahastust toimuvatele žanripäevadele
	2. Kokku kutsuda Valgamaa kultuurijuhid arutelule, et koos arutada millist rahvamajade filmi me vajame. Kas kajastada ainult sündmusi või ikkagi filmida meie rahvamaju.

Võimaluse korral kasutada Rainile töötasu maksmisel filmi monteerimise eest raha VOL-i realt.

* 1. VRKK tänuüritus toimub detsembri algul Puka rahvamajas. ( kui pole võimalik seal, siis Riidajas)

Koosolekut juhatas: Kaja Sisask Protokollis: Anne Jaakson